На основу 59. став 1. Закона о локалној самоуправи („Службени гласник РС“, број 129/07, 83/14-др. закон и 101/16-др. закон) и члана 37. став 1. тачка 6. и члана 72. став 1. Статута општине Инђија-пречишћен текст („Службени лист општине Инђија“, број 9/13),

Скупштина општине Инђија на седници одржаној дана 19.јуна 2017. године, донела је

**О Д Л У К У**

**О ИЗМЕНИ И ДОПУНИ ОДЛУКЕ О**

**ОПШТИНСКОЈ УПРАВИ ОПШТИНЕ ИНЂИЈА**

**Члан 1.**

У Одлуци о Општинској управи општине Инђија („Службени лист општина Срема“, број 25/08, 23/09, 30/11, 7/12 и „Службени лист општине Инђија“, број 5/14, 2/15 и 22/16 ), у члану 15. став 1. после речи: „заштита“ ставља се тачка, а речи: „као и инспекцијске послове из области образовања“ бришу се.

**Члан 2.**

У члану 17. став 1. после речи „средине“ додају се речи: „послове инспекцијског надзора у области образовања“

**Члан 3.**

Ова Одлука ступа на снагу осмог дана од дана објављивања у „Службеном листу општине Инђија“.

**СКУПШТИНА ОПШТИНЕ ИНЂИЈА**

**Број:02-154/2017-I Председник,**

**Дана:19.јуна 2017.године**

**Инђија Милан Предојевић**

**О б р а з л о ж е њ е**

Правни основ за доношење Одлуке о измени и допуни Одлуке о општинској управи општине Инђија садржан је у члану 59. став 1. Закона о локалној самоуправи („Службени гласник РС“, број 129/07, 84/14-др. закон и 101/16-др. закон) и члану 37. став 1. тачка 6. и члану 72. став 1. Статута општине Инђија – пречишћен текст („Службени лист општине Инђија“, број 9/13).

Чланом 59. став 1. Закона о локалној самоуправи регулисано је да акт о организацији Општинске управе доноси Скупштина општине на предлог Општинског већа.

Чланом 72. став 1. Статута општине Инђија, на исти начин, као Законом о локалној самоуправи, регулисано је да Одлуку о општинској управи доноси Скупштина општине на предлог Општинског већа.

Измени и допуни Одлуке приступило се на иницијативу Начелника Општинске управе, број сл/2017 од 31.05.2017. године, у којој се наводи да обзиром на одредбе члана 45. Закона о инспекцијском надзору („Службени гласник РС“, број 36/15), којим је регулисано да радом инспекције може руководити лице које поред услова утврђених ових закоконом за рад на радном месту инспектора мора имати и најмање пет година радног искуства на пословима инспекцијског надзора, потребно је извршити измену Одлуке о општинској управи општине Инђија у смислу да се послови инспекцијског надзора у области образовања, који су по важећој Одлуци дефинисани у надлежности Одељења за друштвене делатности, изменом Одлуке дефинишу у надлежности Одељења за инспекцијске послове.

Сходно достављеној иницијативи извршене су измене, односно допуне важеће Одлуке, тако да се послови инспекцијског надзора из области образовања, који су били дефинисани у оквиру делатности Одељења за друштвене делатности (члан 15. Одлуке), сада дефинишу у оквиру Одељења за инспекцијске послове (члан 17. Одлуке)

Имајући у виду напред наведено, предлаже се Скупштини општине Инђија, да Одлуку о измени и допуни Одлуке о Општинској управи општине Инђија, усвоји у тексту како је дат у материјалу.

**Општинска управа општине Инђија**

**ПРЕГЛЕД ИЗВРШЕНИХ ИЗМЕНА**

**Члан 15.**

Одељење за друштвене делатности врши послове управе у непосредном спровођењу Закона и других прописа који су поверени општини у остваривању права гађана у области социјалне заштите, здравствене заштите, друштвене бриге о деци и омладини, предшколског, основног и средњег образовања и васпитања, ученичког и студенског стандарда, културе, спорта, борачко-инвалидске заштите**.** ~~као и инспекцијске послове из области образовања.~~

Одељење за друштвене делатности предлаже нацрте аката из своје надлежности које доноси Скупштина општине, председник Општине и Општинско веће.

Одељење за друштвене делатности врши стручне и административне послове који се односе на задовољавање потреба грађана о којима се стара Општина у областима друштвене бриге о деци и омладини, предшколског, основног и средњег образовања и васпитања, културе, спорта, социјалне заштите и здравствене заштите.

Врши послове ликивидатуре у области борачко-инвалидске заштите и породиљског одсуства.

Врши послове који се односе на признавање права на допунску заштиту бораца, војних инвалида и њихових породица.

Врши стручне послове у вези са статусом избеглица на територији општине Инђија.

Одељење за друштвене делатности прати здравствено стање становништва на подручју општине и стара се о унапређивању услова којима се доприноси очувању и унапређивању здравља грађана у Општини.

Прати законитост рада установа у области друштвених делатности чији је оснивач Општина, врши техничке, административне и друге послове неопходне за успешно обављање послова из своје надлежности.

Врши и друге послове по налогу Председника општине и начелника Општинске управе.

**Члан 17.**

Одељење за инспекцијске послове врши послове инспекцијског надзора у области изградње, послове инспекцијског надзора у области комуналне делатности, послове инспекцијског надзора у области заштите животне средине, **послове инспекцијског надзора у области образовања** и послове инспекцијског надзора у области друмског саобраћаја.

Врши управно-правне послове у вези инспекцијског надзора из области из става 1. овог члана, врши извршења извршних решења и друге послове у складу са Законом, Статутом и одлукама Општине.

Врши и друге послове по налогу Председника општине и начелника Општинске управе.